Source: http://www.bihon.ro/victorii-pentru-echipele-oradene/1194677
Timestamp: 2017-08-20 04:02:07+00:00

Document:
Victorii pentru echipele oradene - BIHON
Victorii pentru echipele oradene
la	28. octombrie 2012 19:02
Diaconu a fost golgeterul CSM Digi, cu cinci goluri
Etapa a III-a a Superligii de polo a fost fructuoasă pentru cele două echipe orădene, care au obţinut victorii în cele patru meciuri disputate în cadrul unui frumos cuplaj, disputat la Bazinul Olimpic „Ioan Alexandrescu”.
CSM Digi Oradea nu a avut probleme în disputele cu Steaua, de care a trecut la pas, scoruri 13-6 şi 12-8. În primul meci, campionii s-au distanţat decisiv după primele două sferturi, scorul la pauză fiind 7-3. Gazdele şi-au mărit şi mai mult avantajul în sfertul trei, când scorul a luat proporţii, 11-4. Ultimul sfert s-a încheiat la egalitate, scorul final, 13-6, reflectând superioritatea clară a campioanei. Cea de-a doua partidă a fost ceva mai echilibrată. CSM Digi a început în forţă, scor 4-1 după primul sfert, dar steliştii au revenit în sfertul secund, apropiindu-se la un singur gol, scor 5-4. Mai mult, oaspeţii au izbutit să egaleze de două ori după pauză, scoruri 5-5 şi 6-6. Gazdele s-au disptanţat decisiv abia în sfertul patru, când s-au impus cu 5-2, scorul final fiind 12-8.
Crişul pe locul IV
Cea de-a doua echipă orădeană, Crişul a confirmat aşteptările, reuşind să învingă de două ori Rapidul. În prima partidă, orădenii au condus ostilităţile de la start până la final, având în permanenţă avantaj pe tabela de marcaj. Rapidiştii au egalat o singură dată, scor 2-2 în sfertul secund, dar a fost un simplu foc de paie. Crişul a câştigat la limită toate cele patru sferturi, scorul final, 9-5, consfinţind o victorie meritată a gazdelor. Cel de-al doilea meci a fost ceva mai tensionat. Rapid a condus după primul sfert, scor 1-2, dar orădenii au intrat la pauză în avantaj, scor 3-2. Meciul s-a menţinut echilibrat până în sfertul patru, în care Crişul s-a distanţat, impunându-se detaşat în final, scor 8-5. Prin aceste două succese, Crişul a devansat Sportul Studenţesc şi a ajuns pe locul IV în clasamentul Superligii. CSM Digi este bineînţeles lidera campionatului, cu punctaj maxim după trei etape.
CSM Digi – Steaua 13-6 (4-2, 3-1, 4-1, 2-2) şi 12-8 (4-1, 1-3, 2-2, 5-2). Au marcat: Buşilă 3+1, Samuilă 2+0, Szabo 2+2, A. Creţu 2+2, Diaconu 2 (1 din penalty) +3, Al. Matei 1+1, Ghiban 1+0, Kádár 0+3, respectiv Rădoi 4, Pavel Popescu 2
Crişul – Rapid 9-5 (2-1, 3-2, 3-2, 1-0) şi 8-5 (1-2, 2-0, 2-2, 3-1). Au marcat: Sfârle 4+1, Alexa 3+1, Szilagyi 1+0, Olcean 1+0, Pânzariu 0+2, Sárközi 0+1, Paleacu 0+2 (1 din penalty), Oros 0+1, respectiv Samson 3 (2 din penalty) +1, Pătraşcu 1+2, Dobre 1, Dumitru 0+2 (1 din penalty)
Sportul Studenţesc – Dinamo 5-18 şi 9-23
Amefa Arad – Poli Cluj-Napoca 9-6 şi 13-10
1. CSM Digi 6 6 0 0 117 – 25 18
2. Dinamo 6 6 0 0 107 – 22 18
3. Steaua 6 4 0 2 72 – 53 12
4 . Crişul 6 3 0 3 39 – 56 9
5. Sportul Studenţesc 6 3 0 3 51 – 70 9
6. Amefa 6 2 0 4 40 – 89 6
7. Rapid 6 0 0 6 27 – 74 0
8. Poli Cluj 6 0 0 6 36 – 99 0
Etapa viitoare (10-11 noiembrie): Sportul Studenţesc – CSM Digi Oradea, Crişul Oradea – Amefa Arad, Poli Cluj-Napoca – Dinamo, Steaua – Rapid.

References: CSM 

CSM 
 CSM 
 CSM 

CSM 
 CSM 
 CSM